ร้านนี้มาแบบไม่ได้ตั้งใจค่ะ ไม่ได้ดูรีวิว แบบว่าผ่านมาเจอพอดี เห็นคนเยอะเลยมาลองดู ชื่อว่า "ข้าวต้มกันเอง" พอมาถึงหน้าร้านจะมีคนโบกรถให้จอดค่ะ จอดได้ริมถนนฝั่งตรงข้ามหน้าร้าน มีที่จอดเยอะแยะ ตัวร้านค่อนข้างใหญ่ค่ะ ที่นั่งเยอะมาก คนก็เช่นกัน พนักงานก็เช่นกัน 

ส่วนอาหารก็ตามเมนูร้านข้าวต้มค่ะ ตามใจคนทาน วันนี้เราสั่งมาตามนี้ค่ะ แบบหิวๆ
- พะโล้รวม จิ้มน้ำจิ้มแบบเปรี้ยวๆ ทั่วไปค่ะ
- สะตอกุ้งผัดพริกแกง 
- หมูกรอบ ที่ร้านนี้หมูกรอบอร่อย ถูกใจคือแบบกรอบนอก เหนียวนิดๆ แบบที่ตัวเองชอบ ไม่กรอบเกินไปค่ะ
- ต้มยำปลาน้ำข้น จำไม่ได้ว่าสั่งปลาอะไรเพราะวันที่ไปทานนานแล้ว เพิ่งจะมารีวิวค่ะ
- ยำหอยนางรม จานนี้แซ่บค่ะ ตัวหอยนางรมขนาดกลาง ได้มาเยอะมาก เกือบทานไม่หมดแน่ะ
- หมูสะเต๊ะ ที่ขายอยู่หน้าร้านข้าวต้มค่ะ สั่งมาทานได้เค้าจะจัดใส่จานมาให้ สะดวกดี หมูนุ่มอร่อยดีค่ะ แต่รอนานหน่อย หมูสะเต๊ะมาช้ากว่ากับข้าวอีกนะ

โดยรวมแล้วรสชาติอาหารโอเคค่ะ ทั่วไป แต่อาหารที่นี่ค่อนข้างจานใหญ่ สั่งไปหลายอย่างเกือบทานไม่หมด แนะนำว่าให้ทะยอยสั่งก็ได้ค่ะ ดูปริมาณก่อน พนักงานเยอะ แต่ยังบริการไม่ค่อยทั่วถึง ไม่ดีเท่าไหร่ค่ะ ส่วนราคาอาหารไม่แพงค่ะ ประมาณ500กว่าบาท